B4-0108/98

Ψήφισμα σχετικά με το ρατσισμό, την ξενοφοβία και τον αντισημιτισμό και σχετικά με τα αποτελέσματα του Ευρωπαϊκού Έτους κατά του Ρατσισμού (1997)

Το Ευρωπαϊκό Κοινοβούλιο,

- έχοντας υπόψη το άρθρο 14 της Ευρωπαϊκής Σύμβασης για την Προστασία των Ανθρωπίνων Δικαιωμάτων και των Θεμελιωδών Ελευθεριών,

- έχοντας υπόψη τη Διεθνή Σύμβαση του 1996 για την εξάλειψη κάθε μορφής φυλετικών διακρίσεων,

- έχοντας υπόψη τα δύο νέα άρθρα 29 της Συνθήκης ΕΕ και 13 της Συνθήκης ΕΚ που εισήχθησαν με τη Συνθήκη του Άμστερνταμ, σύμφωνα με την ισχύουσα διατύπωση στο κείμενο της Συνθήκης του Άμστερνταμ, και με τα οποία ορίζεται ως στόχος της Ευρωπαϊκής Ένωσης ο αγώνας κατά του ρατσισμού, της ξενοφοβίας καθώς και πολλών άλλων μορφών διακρίσεων,

- έχοντας υπόψη τα πορίσματα των εξεταστικών του επιτροπών για τον ρατσισμό και την ξενοφοβία (A2-0160/85 και A3-0195/90), καθώς και τα ψηφίσματά του της 21ης Απριλίου 1993, σχετικά με την άνοδο του ρατσισμού και της ξενοφοβίας στην Ευρώπη και τον κίνδυνο από τη βία της άκρας δεξιάς (( ΕΕ C 150 της 31.5.1993, σελ. 127.)),της 2ας Δεκεμβρίου 1993, σχετικά με τον ρατσισμό και την ξενοφοβία (( ΕΕ C 342 της 20.12.1993, σελ. 19.)), της 20ής Απριλίου 1994 σχετικά με την εθνοτική κάθαρση (( ΕΕ C 128 της 9.5.1994, σελ. 221.)), της 21ης Απριλίου 1994, σχετικά με την κατάσταση των Τσιγγάνων στην Κοινότητα (( ΕΕ C 128 της 9.5.1994, σελ. 372.)), της 27ης Οκτωβρίου 1994 (( ΕΕ C 323 της 21.11.1994, σελ. 154.)) και της 27ης Απριλίου 1995 (( ΕΕ C 126 της 22.5.1995, σελ. 75)), σχετικά με τον ρατσισμό, την ξενοφοβία και τον αντισημιτισμό, της 15ης Ιουνίου 1995, σχετικά με μια ημέρα μνήμης για το Ολοκαύτωμα (( ΕΕ C 166 της 3.7.1995, σελ. 132.)), της 13ης Ιουλίου 1995, σχετικά με τις διακρίσεις σε βάρος των Τσιγγάνων (( ΕΕ C 249 της 25.9.1995, σελ. 156.)), της 26ης Οκτωβρίου 1995, σχετικά με τον ρατσισμό, την ξενοφοβία και τον αντισημιτισμό (( ΕΕ C 308 της 20.11.1995, σελ. 140.)), της 9ης Μαΐου 1996, σχετικά με την Ανακοίνωση της Επιτροπής για τον ρατσισμό, την ξενοφοβία και τον αντισημιτισμό (( ΕΕ C 152 της 27.5.1996, σελ. 57.)), και της 30ής Ιανουαρίου 1997, σχετικά με τον ρατσισμό, την ξενοφοβία και τον αντισημιτισμό και σχετικά με το Ευρωπαϊκό Έτος κατά του Ρατσισμού (1997) (( ΕΕ C 55 της 14.2.1997, σελ. 17.)),

- έχοντας υπόψη τη Δήλωση με τίτλο «Η Ευρώπη κατά του Ρατσισμού» που εκδόθηκε στις 30 Ιανουαρίου 1997 στη Χάγη από τον Ολλανδό Πρωθυπουργό που ασκούσε τότε την Προεδρία του Συμβουλίου, από τον Πρόεδρο της Επιτροπής και από τον Πρόεδρο του Ευρωπαϊκού Κοινοβουλίου με την ευκαιρία της εναρκτήριας διάσκεψης για το Ευρωπαϊκό Έτος κατά του Ρατσισμού (1997),

- έχοντας υπόψη τη δημόσια ακρόαση σχετικά με το «Ευρωπαϊκό Έτος κατά του Ρατσισμού: ένας προσωρινός απολογισμός», που πραγματοποιήθηκε από την Επιτροπή Πολιτικών Ελευθεριών και Εσωτερικών Υποθέσεων την 1η Ιουλίου 1997,

- έχοντας υπόψη την Κοινή Δράση του Συμβουλίου της 15ης Ιουλίου 1996, περί ενεργειών κατά του ρατσισμού και της ξενοφοβίας (( ΕΕ L 185 της 24.7.1996, σελ. 5.)) και τις διατάξεις του κανονισμού (ΕΚ) αριθ. 1035/97 του Συμβουλίου, περί δημιουργίας ενός Ευρωπαϊκού Παρατηρητηρίου για τον Ρατσισμό και την Ξενοφοβία (( ΕΕ L 151 της 10.6.1997, σελ. 1.)), καθώς και τις δηλώσεις του Συμβουλίου της 24ης Νοεμβρίου 1997, σχετικά με την καταπολέμηση του ρατσισμού, της ξενοφοβίας και του ρατσισμού στη νεολαία (( ΕΕ C 368 της 5.12.1997, σελ. 1.)) και της 16ης Δεκεμβρίου 1997, σχετικά με τον σεβασμό της διαφορετικότητας και την καταπολέμηση του ρατσισμού και της ξενοφοβίας (( ΕΕ C 1 της 3.1.1998, σελ. 1.)),

- έχοντας υπόψη τη δήλωση του Επιτρόπου Flynn ότι θα θεσπισθούν έως τα τέλη του 1998 σχετικές νομοθετικές διατάξεις,

A. λαμβάνοντας υπόψη ότι, στη Συνθήκη του Άμστερνταμ, η Ευρωπαϊκή Ένωση αναλαμβάνει ρητώς τη δέσμευση να σέβεται τα ανθρώπινα δικαιώματα, τις θεμελιώδεις ελευθερίες και τα θεμελιώδη δικαιώματα, όπως αυτά κατοχυρώνονται από την Ευρωπαϊκή Σύμβαση περί Προστασίας των Ανθρωπίνων Δικαιωμάτων και όπως προκύπτουν από τις κοινές συνταγματικές παραδόσεις των κρατών μελών (νέο άρθρο 6 της Συνθήκης της ΕΕ),

B. λαμβάνοντας υπόψη, επιπλέον, ότι η Συνθήκη του Άμστερνταμ ορίζει ρητά, για πρώτη φορά, ως στόχο της Ευρωπαϊκής Ένωσης την πρόληψη και τον αγώνα κατά του ρατσισμού και της ξενοφοβίας, με σκοπό την προσφορά στους πολίτες ενός υψηλού επιπέδου ασφαλείας μέσα σε ένα ενιαίο χώρο ελευθερίας, ασφάλειας και δικαιοσύνης (νέο άρθρο 29, 1ο εδάφιο της Συνθήκης ΕΕ),

Γ. λαμβάνοντας υπόψη ότι η Συνθήκη του Άμστερνταμ προβλέπει τη δυνατότητα «εντός των ορίων των αρμοδιοτήτων που η ίδια η Συνθήκη αναθέτει στην Κοινότητα, να λαμβάνει το Συμβούλιο ομόφωνα, μετά από πρόταση της Επιτροπής και προηγούμενη γνωμοδότηση του Ευρωπαϊκού Κοινοβουλίου, τα κατάλληλα μέτρα για την καταπολέμηση κάθε μορφής διακρίσεων για λόγους φύλου, φυλής ή έθνους, θρησκείας ή πεποιθήσεων (νέο άρθρο 13, πρώτο εδάφιο της Συνθήκης ΕΕ),

Δ. εκφράζοντας πλήρη ικανοποίηση για το νέο άρθρο 13 της Συνθήκης ΕΚ, αλλά διατυπώνοντας το αίτημα να κυρωθεί το ταχύτερο η Συνθήκη του Άμστερνταμ, και απευθύνοντας επείγουσα έκκληση στην Επιτροπή και το Συμβούλιο να μεριμνήσουν εν τω μεταξύ για τις σχετικές προετοιμασίες ούτως ώστε να επιτραπεί η έναρξη ισχύος του εν λόγω άρθρου αμέσως μετά την κύρωση της Συνθήκης,

Ε. λαμβάνοντας υπόψη ότι μια από τις βασικές αρχές της δημοκρατίας και των θεμελιωδών ελευθεριών είναι ο σεβασμός της πολιτισμικής πολυμορφίας των πολιτών, ο σεβασμός της αξιοπρέπειας των διαφόρων πολιτισμών καθώς και η θετική προσέγγιση της πολιτισμικής πολυμορφίας στο πλαίσιο των δημοκρατικών κανόνων δικαίου, και ότι, επομένως, πρέπει να ενθαρρύνονται οι συναντήσεις και οι ανταλλαγές μεταξύ πολιτισμών, υπό το πρίσμα της αμοιβαίας κατανόησης,

ΣΤ. λαμβάνοντας υπόψη ότι ο πολυπολιτισμικός και ο διαπολιτισμικός χαρακτήρας πρέπει να θεωρούνται ως ένας κοινωνικός και πολιτισμικός εμπλουτισμός και όχι ως ένας κίνδυνος για την ασφάλεια και τη δημόσια τάξη,

Ζ. λαμβάνοντας υπόψη ότι κάθε πολιτική που αποσκοπεί στην καταπολέμηση του ρατσισμού πρέπει να θεμελιώνεται στην κατάλληλη παιδεία, που να προάγει τη ανοχή, τη διαπολιτισμική συνύπαρξη και όχι τις διακρίσεις,

Η. λαμβάνοντας υπόψη ότι ο αγώνας κατά του αντισημιτισμού πρέπει να είναι βασικό στοιχείο στις πολιτικές για την καταπολέμηση του ρατσισμού και της ξενοφοβίας,

Θ. λαμβάνοντας υπόψη ότι, πρέπει πλέον να λαμβάνεται ιδιαίτερη μέριμνα για την καταπολέμηση της ξενοφοβίας και για την εξάλειψη διακρίσεων εις βάρος μεταναστών και θρησκευτικών μειονοτήτων,

Ι. λαμβάνοντας υπόψη ότι, παρά τις πολυάριθμες διεθνείς πρωτοβουλίες των τελευταίων ετών κατά του ρατσισμού και της ξενοφοβίας («Διεθνές Έτος Ανοχής» των Ηνωμένων Εθνών, «Όλοι διαφορετικοί, όλοι ίσοι», ευρωπαϊκή εκστρατεία του Συμβουλίου της Ευρώπης αφιερωμένη στη νεολαία και κατά του ρατσισμού, της ξενοφοβίας, του αντισημιτισμού και της αδιαλλαξίας, «Ευρωπαϊκό Έτος κατά του Ρατσισμού», της Ευρωπαϊκής Ένωσης), εξακολουθούν να διαπιστώνονται σε ορισμένα στρώματα του πληθυσμού ρατσιστικές και ξενόφοβες τάσεις που, μερικές φορές, καταλήγουν σε ύβρεις ή επιθέσεις κατά προσώπων, με αποτέλεσμα την πρόκληση σωματικών αλλά και ψυχικών τραυμάτων, μόνιμων αναπηριών, ακόμη και το θάνατο των θυμάτων,

ΙΑ. επιδοκιμάζοντας τις γενικότερες δραστηριότητες της Επιτροπής στο πλαίσιο του Έτους κατά του Ρατσισμού,

ΙΒ. έχοντας υπόψη τη «Χάρτα των ευρωπαϊκών πολιτικών κομμάτων για μια μη ρατσιστική κοινωνία» που εγκρίθηκε στις 5 Δεκεμβρίου 1997 από τη Συμβουλευτική Επιτροπή της ΕΕ για το ρατσισμό και την ξενοφοβία (επιτροπή Kahn) και τη Διάσκεψη «Κώδικας ορθής πρακτικής - οι πολιτικές ομάδες και η αποφυγή των διακρίσεων» που πρόκειται να πραγματοποιηθεί από τις 26 έως τις 28 Φεβρουαρίου 1998 στην Ουτρέχτη,

ΙΓ. εκφράζοντας την πεποίθησή του ότι οι πολυάριθμες δράσεις που έχουν αναληφθεί αυτή τη στιγμή κατά του ρατσισμού πρέπει να συνεχισθούν και να διευρυνθούν μετά την ολοκλήρωση του Ευρωπαϊκού Έτους κατά του Ρατσισμού, ώστε να έχουν βιώσιμα θετικά αποτελέσματα, και ότι το έτος αυτό θα πρέπει να αποτελέσει αφετηρία για περαιτέρω ενέργειες και να μην θεωρηθεί απλώς ένα επετειακό έτος,

ΙΔ. λαμβάνοντας υπόψη ότι η ίδια η Ευρωπαϊκή Ένωση οφείλει να δώσει ένα πειστικό παράδειγμα στον αγώνα κατά του ρατσισμού και της ξενοφοβίας, αναθεωρώντας συνεχώς την πολιτική της, μήπως και εντοπίσει πιθανές ρατσιστικές, ξενόφοβες ή εθνοτικές τάσεις,

ΙΕ. πεπεισμένο ότι, στα κράτη μέλη, ορισμένοι πολιτικοί και διαμορφωτές της κοινής γνώμης χρησιμοποιούν τα οικονομικά προβλήματα για να προωθήσουν το ρατσισμό και την ξενοφοβία και απευθύνοντας έκκληση σε όλους τους πολιτικούς και διαμορφωτές της κοινής γνώμης να μην εκμεταλλεύονται τα συναισθήματα ξενοφοβίας και να καταδικάζουν, στις ενέργειες και την πολιτική τους, κάθε τύπο μισαλλοδοξίας και εκδήλωσης ρατσισμού,

ΙΣΤ. θεωρώντας ότι, ως κοινοτικό θεσμικό όργανο εκλεγμένο με δημοκρατικό τρόπο και ως εκπρόσωπος της πολιτισμικής πολυμορφίας στην Ευρώπη, έχει ως αποστολή να επαγρυπνεί για την προαγωγή και ενθάρρυνση του αγώνα κατά του ρατσισμού και της ξενοφοβίας,

ΙΖ. χαιρετίζοντας την επίσημη ίδρυση του Ευρωπαϊκού Παρατηρητηρίου για το ρατσισμό και την ξενοφοβία στη Βιέννη στις 20 Ιανουαρίου 1998 και ελπίζει ότι θα αναλάβει το συντομότερο δυνατό την αποστολή που του έχει ανατεθεί,

ΙΗ. επιδοκιμάζοντας το Παρατηρητήριο, εφιστώντας όμως την προσοχή στη σύνθεση του Διοικητικου Συμβουλίου και τονίζοντας ότι θα πρέπει να ληφθεί μέριμνα ούτως ώστε το προσωπικό του να εκπροσωπεί τους πολίτες της Ευρώπης,

ΙΘ. εκφράζοντας την ικανοποίησή του για τον προαναφερθέντα κανονισμό (ΕΚ) αριθ. 1035/97, αλλά αποδοκιμάζοντας το γεγονός ότι τα καθήκοντα του εν λόγω Παρατηρητηρίου περιορίζονται σε ορισμένους τομείς του πρώτου πυλώνα[semigr ] εκφράζοντας, ωστόσο, την ελπίδα ότι κατά τον τρίτο χρόνο της λειτουργίας του θα αρθούν οι περιορισμοί αυτοί μέσω αναθεώρησης των εργασιών που ανατίθενται στο Παρατηρητήριο,

Κ. ελπίζοντας ότι το στάδιο προετοιμασίας για την ανάληψη των καθηκόντων του Ευρωπαϊκού Παρατηρητηρίου για το Ρατσισμό και την Ξενοφοβία (πρόσληψη προσωπικού, προσαρμογή των κτιριακών εγκαταστάσεων, εξασφάλιση του απαιτούμενου βοηθητικού εξοπλισμού) θα ολοκληρωθεί το ταχύτερο ούτως ώστε να ασχοληθεί το Παρατηρητήριο το συντομότερο δυνατόν με το ειδικό έργο που του έχει ανατεθεί,

ΚΑ. εκφράζοντας την πεποίθησή του ότι η Ευρωπαϊκή Ένωση οφείλει να ζητήσει από τις υποψήφιες προς ένταξη χώρες της Κεντρικής και Ανατολικής Ευρώπης και της Βαλτικής να κατοχυρώσουν πριν από την ένταξή τους την προστασία των μειονοτήτων που ζουν στις επικράτειές τους,

1. επιδοκιμάζει το γεγονός ότι το νέο άρθρο 29 της Συνθήκης ΕΕ ορίζει ρητώς, για πρώτη φορά, ότι ο αγώνας κατά του ρατσισμού και της ξενοφοβίας αποτελεί απαραίτητο στοιχείο για τη δημιουργία ενός ενιαίου χώρου ελευθερίας, ασφάλειας και δικαιοσύνης[semigr ]

2. ζητεί από το Συμβούλιο και την Επιτροπή να αξιολογήσουν πριν από τα τέλη Ιουνίου 1998 κατά πόσον τα κράτη μέλη τηρούν τις υποχρεώσεις που τους επιβάλλει η Κοινή Δράση της 15ης Ιουλίου 1996 περί καταπολέμησης του ρατσισμού και της ξενοφοβίας, και να διαβιβάσουν την αξιολόγηση αυτή, αμέσως μόλις ολοκληρωθεί, στο Ευρωπαϊκό Κοινοβούλιο[semigr ]

3. ζητεί από την Επιτροπή, με βάση την προαναφερόμενη αξιολόγηση, να υποβάλει πρόγραμμα δράσης σύμφωνα με τον Τίτλο VI της Συνθήκης ΕΕ, όπου θα προβλέπονται κατάλληλα νομοθετικά μέτρα ούτως ώστε τα κράτη μέλη να μπορούν να κρίνουν τις ακόλουθες ενέργειες ως αξιόποινες πράξεις και να επιβάλλουν ριζοσπαστικές κυρώσεις:

- υποκίνηση και διάπραξη πράξεων ρατσισμού και ξενοφοβίας,

- άρνηση του ολοκαυτώματος και εγκλημάτων κατά της ανθρωπότητας,

- σύνταξη, εκτύπωση και διάδοση προπαγανδιστικού υλικού με ρατσιστικό, ξενόφοβο και αρνησιτιστικό περιεχόμενο,

- συνεργασία με οργανώσεις που έχουν ρατσιστικές και ξενόφοβες δραστηριότητες ή προσηλυτίζουν σε ρατσιστικά, ξενόφοβα και αρνησιτιστικά δόγματα[semigr ]

4. θεωρεί λυπηρό το γεγονός ότι η Συνθήκη του Άμστερνταμ δεν θέτει τη μη διάκριση ως θεμελιώδη αρχή του Κοινοτικού Δικαίου με άμεση ισχύ και ότι το νέο άρθρο 6 Α της Συνθήκης ΕΕ απαιτεί πρώτα τη λήψη μέτρων εφαρμογής τα οποία, επί πλέον, θα πρέπει να εγκριθούν ομόφωνα από το Συμβούλιο[semigr ]

5. ζητεί από την Επιτροπή να προτείνει, αμέσως μετά την έναρξη ισχύος της Συνθήκης του Άμστερνταμ, τη λήψη των «κατάλληλων μέτρων», σύμφωνων με τις διατάξεις του νέου άρθρου 13 της Συνθήκης ΕΕ, για την πρόληψη και καταπολέμηση των διακρίσεων για λόγους φυλετικής, εθνικής καταγωγής ή θρησκείας[semigr ]

6. καλεί επίμονα τα κράτη μέλη να κατατάξουν ως αξιόποινες πράξεις τα εγκλήματα που διαπράττονται για ρατσιστικούς, ξενοφόβους ή αντισημιτικούς λόγους[semigr ]

7. ζητεί επίμονα από τα κοινοτικά θεσμικά όργανα και τα κράτη μέλη να αναπτύξουν περαιτέρω τη μεταναστευτική πολιτική τους σε συνδυασμό με κατάλληλη πολιτική ενσωμάτωσης, η οποία θα ενθαρρύνει την αμοιβαία αποδοχή διαφόρων εθνοτήτων, να προχωρήσουν σε εναρμόνιση των νομοθεσιών των κρατών μελών επί θεμάτων μετανάστευσης καθώς και των δικαιωμάτων των μεταναστών στα διάφορα κράτη μέλη[semigr ] στο πλαίσιο αυτό, θα πρέπει να εξετασθεί η σκοπιμότητα έκδοσης ενός Ευρωπαϊκού Καταστατικού Χάρτη των Μεταναστών, προκειμένου να συναφθεί συμφωνία για θέματα μετανάστευσης στην Ευρωπαϊκή Ένωση[semigr ] υποστηρίζει και επιδοκιμάζει, υπό το πρίσμα αυτό, τα ικανοποιητικά αποτελέσματα των προσπαθειών των τοπικών ΜΚΟ για τη νομιμοποίηση του καθεστώτος παραμονής των μεταναστών, που δεν είναι σε θέση να προσκομίσουν κανενός είδους έγγραφα, όπως οι αποκαλούμενοι «sans papiers», ως πρώτο βήμα για την ενσωμάτωσή τους[semigr ]

8. θεωρεί ότι οι οδηγίες κατά των διακρίσεων, ιδιαίτερα στους τομείς της απασχόλησης, της εκπαίδευσης, του υγειονομικού συστήματος, της κοινωνικής ασφάλισης, του στεγαστικού τομέα και των δημόσιων και ιδιωτικών υπηρεσιών, θα μπορούσαν να συμβάλλουν σε μεγάλο βαθμό στον περιορισμό του ρατσισμού και της ξενοφοβίας στην Ευρωπαϊκή Ένωση, και ότι θα πρέπει επίσης να εξετασθεί, επ' αυτού, κατά πόσον θα μπορούσαν να αξιοποιηθούν οι εμπειρίες από τις θετικές διακρίσεις υπέρ των γυναικών, ώστε να εξαλειφθούν οι διακρίσεις σε βάρος άλλων ευάλωτων ομάδων[semigr ]

9. καλεί το Συμβούλιο και τα κράτη μέλη να επεξεργαστούν ειδικά προγράμματα για μετανάστριες και γυναίκες που ζητούν άσυλο, διότι κατά κανόνα τα άτομα αυτά δεν είναι μόνο θύματα του ρατσισμού, του αντισημιτισμού και της ξενοφοβίας, αλλά επιπλέον και διακρίσεων λόγω φύλου[semigr ]

10. καλεί τα κράτη μέλη να διαμορφώσουν αναλόγως τα διδακτικά προγράμματα στα σχολεία και να απαιτήσουν από το διδακτικό προσωπικό υποδειγματική συμπεριφορά, ώστε να προωθείται μεταξύ των μαθητριών και των μαθητών η ανοχή και η αποδοχή έναντι όλων των συνανθρώπων[semigr ]

11. επιδοκιμάζει πολλές ενέργειες και σχέδια, που έχουν ιδίως αναληφθεί ή δρομολογηθεί ιδίως από την Επιτροπή κατά τη διάρκεια του Ευρωπαϊκού Έτους Κατά του Ρατσισμού, ως σημαντική συμβολή στη μεγαλύτερη συνειδητοποίηση και συνειδητοποίηση των κινδύνων του ρατσισμού και της ξενοφοβίας από την κοινή γνώμη[semigr ]

12. ζητεί από την Επιτροπή να διευρύνει ή να παγιοποιήσει τα δίκτυα που δημιουργήθηκαν κατά του ρατσισμού στη διάρκεια του Ευρωπαϊκού Έτους κατά του Ρατσισμού, με σκοπό τη διαφύλαξη των πολλών θετικών αποτελεσμάτων που υπήρξαν στα κράτη μέλη χάρη κατά το εν λόγω Έτος[semigr ]

13. καλεί την Επιτροπή να μεριμνήσει ώστε τα προγράμματα και οι εμπειρίες των τοπικών και περιφερειακών αρχών, καθώς και το έργο των ΜΚΟ, να αξιοποιηθούν και να εξασφαλισθεί η παρακολούθηση και η συνέχισή τους[semigr ]

14. αποκηρύσσει και καταδικάζει απερίφραστα τους πολιτικούς και τα πολιτικά κόμματα που προβαίνουν σε ρατσιστικές και ξενόφοβες δηλώσεις, τόσο σε εθνικό, όσο και σε ευρωπαϊκό επίπεδο, και ζητεί από όλους τους δημοκρατικούς σχηματισμούς να καταπολεμούν με όλα τα διαθέσιμα δημοκρατικά μέσα τις ρατσιστικές οργανώσεις και κινήματα, καθώς και τις ξενόφοβες τάσεις[semigr ]

15. λαμβάνει γνώση της προαναφερθείσας Χάρτας των Ευρωπαϊκών Πολιτικών Κομμάτων για μια μη ρατσιστική κοινωνία από την Συμβουλευτική Επιτροπή για το Ρατσισμό και την Ξενοφοβία (επιτροπή Kahn) και που πρόκειται να υποβληθεί σύντομα στα ευρωπαϊκά πολιτικά κόμματα[semigr ] καλεί όλες τις πολιτικές ομάδες στην ΕΕ και ιδιαίτερα στο Ευρωπαϊκό Κοινοβούλιο να εγκρίνουν την εν λόγω Χάρτα και να την χρησιμοποιήσουν ως βάση στις εργασίες τους[semigr ]

16. συνιστά, στο πλαίσιο των διαπραγματεύσεων ένταξης, να δοθεί έμφαση στην ανάγκη να κατοχυρωθεί από τις υποψήφιες προς ένταξη χώρες πριν από την ένταξή τους, η εγγύηση της προστασίας των μειονοτήτων που διαβιούν στην επικράτειά τους, και καλεί την Επιτροπή να προσδώσει ιδιαίτερη σπουδαιότητα στο θέμα αυτό, στο πλαίσιο των ετήσιων αξιολογήσεών της[semigr ]

17. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών και των υποψήφιων προς ένταξη χωρών, καθώς και στο Συμβούλιο της Ευρώπης.